آذربایجاندا حیاتا گئچیریلن اولوسلارآرسی تورک مدنیتی تشکیلاتی تورک‌سوی 34.جو دؤنم دایمی شوراسی‌نین توپلانتی‌سیندا، قازاقیستانین "حضرت تورکوستان" شهرینین "2017 تورک دونیاسی مدنیت باشکندی" سئچیلمه‌سینه قرار وئریلدی.
تورک‌سوی عضوو اؤلکه‌لرین اوی‌بیرلیگی ایله "2016 تورک دونیاسی مدنیت باشکندی" سئچیلن شکی شهرینده تشکیل ائدیلن ییغینجاغا آذربایجان، قازاقیستان، قیرقیزیستان، تورکیه، تورکمنیستان، مولدووایا باغلی قاقاووز یئری، قوزئی قیبریس تورک جمهوریتی مدنیت باخانلاری و یئتکی‌لی‌لری قاتیلدی.
تورک کنه‌شی/شوراسی، تورک اؤلکه‌لری پارلمان آسامبلیاسی (تورکپا)، تورک آکادمیسی‌، تورک مدنیت میراثی وقفی کیمی اولوسلارآراسی تشکیلات‌لارین نماینده‌لری‌نین ده قاتیلدیغی ییغینجاقدا تورکیه‌نی مدنیت و توریزم باخانلیغی موستشار یاردیمچیسی نیهات گول تمثیل ائتدی.
ییغینجاقدا، دایمی شورا 35.جی دؤور توپلانتیسی کووردیناتورلوغونو قازاقیستان مدنیت و ایدمان باخانلیغی طرفین‌دن اوستلنمه‌سینی و ییغینجاغین 2017.جی ایلین سون‌لاریندا تورکوستاندا ائدیلمه‌سینی اونایلادی.
آیریجا، آذربایجان مدنیت و توریزم باخانلیغی‌نین تکلیفیله 2017.جی ایلین تورک‌سوی عضوو اؤلکه‌لرده دوغومونون 300.جو جی ایل موناسیبتیله "ملا پناه واقف آنما ایلی" اولا‌راق اعلان ائدیلمه‌سی قرارا باغلاندی.
تاریخی منبع‌لره گؤره 4.جو عصرده قورولان، اسکی آدی "یئسی" اولان تورکوستان، خوجا احمد یسوی‌نین دوغولدوغو و یاشادیغی شهر اولا‌راق بیلینیر.
قازاقیستانین یونسکونون دونیا میراث لیسته‌سینه آلینان ایلک تاریخی اثری اولان و 14.جو عصرده امیر تیمور طرفین‌دن اینشا ائتدیریلن یسوی توربه‌سی، شهرین گؤرکملی یاپیلاری‌نین باشیندا گلیر.
1992.جی ایلده تمل‌لری آتیلان احمد یسوی قازاقستان-تورکیه اونیورسیته‌سینه ده ائو صاحب‌لیگی ائدن شهر، تاریخی توخوسو/بافتی، معاصر شهر حیاتی و اؤزگونلوگو ایله دقت چئکیر.
